北狄愿和亲,东京发使臣。 马衔边地雪,衣染异方尘。 岁月催行旅,恩荣变苦辛。 歌钟期重锡,拜手落花春。
唐•杜审言 《送高郎中北使》
秋在水清山暮蝉,洛阳树色鸣皋烟。 送君归去愁不尽,又惜空度凉风天。
唐•王昌龄 《送狄宗亨》
佳人曾此托幽栖,度竹穿花路不迷。夹道阴交深驻马,上方云合远闻鸡。新诗欲和犹存壁,野水初生半没蹊。认取当年游息地,手栽松柏与檐齐。
明•史京 《过屏风山怀狄春溪》
新官非次受,圣主宠前勋。 关雪发车晚,风涛挂席闻。 海门山叠翠,湖岸郡藏云。 执简从公后,髯参岂胜君。
唐•马戴 《送狄参军赴杭州》
去年别我向何处,有人传道游江东。 谓言挂席度沧海,却来应是无长风。
唐•李白 《东鲁见狄博通》
顾惟菲薄,纂历应期。中外同轨,夷狄来思。乐用崇德,礼以陈词。夕惕若厉,钦奉弘基。
唐•佚名 《郊庙歌辞 享太庙乐章 升和》
我家于豳,自我先公。